Neuvoston asetus (ETY) N:o 2240/88, annettu 19 päivänä heinäkuuta 1988, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamissäännöistä persikoiden, sitruunoiden ja appelsiinien osalta



Virallinen lehti nro L 198 , 26/07/1988 s. 0009 - 0010

Suomenk. erityispainos Alue 3 Nide 27 s. 0038

Ruotsink. erityispainos Alue 3 Nide 27 s. 0038



NEUVOSTON ASETUS (ETY) N:o 2240/88, annettu 19 päivänä heinäkuuta 1988, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamissäännöistä persikoiden, sitruunoiden ja appelsiinien osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2238/88(2), ja erityisesti sen 16 b artiklan 3 kohdan, ottaa huomioon komission ehdotuksen(3), sekä katsoo, että tuottajien saattamiseksi tietoiseksi markkinoiden todellisista tarpeista asetuksen (ETY) N:o 1035/72 16 b artiklassa säädetään mahdollisuudesta vahvistaa hinta- ja interventiojärjestelmän alaisille tuotteille interventiokynnykset, joiden yli tuottajien taloudellinen vastuu ulottuu, persikoiden, sitruunoiden ja appelsiinien markkinatilanne ja erityisesti kirjattujen markkinoiltavetämisten merkittävä määrä huomioon ottaen edellä luetelluille tuotteille olisi vahvistettava interventiokynnys yhteisössä, sellaisena kuin se oli 31 päivänä joulukuuta 1985, kynnys voidaan ilmaista edellä luetelluille tuotteille prosenttina tuoreena kulutukseen tarkoitettujen tuotteiden tuotannon keskiarvosta niiden viiden viimeisen markkinointivuoden aikana, jolta tuotantoluvut ovat saatavilla, ja näiden tuotteiden tuotannon asteittain kasvavan mukauttamisen mahdollistamiseksi markkinoiden kehityksen mukaan olisi säädettävä asteittain alenevasta kynnyksestä, ON ANTANUT TÄMÄN ASETUKSEN: 1 artikla 1 Sitruunoiden ja appelsiininen interventiokynnykset vahvistetaan seuraaviksi prosenteiksi tuoreena kulutettavaksi tarkoitetun tuotannon keskiarvosta niiden viiden viimeisen markkinointivuoden ajalta, joilta tiedot ovat saatavilla: - markkinointivuodeksi 1988/1989: 15 prosenttia; - markkinointivuodeksi 1989/90: 13,5 prosenttia; - markkinointivuodeksi 1990/91: 12 prosenttia; - markkinointivuodesta 1991/1992 alkaen: 10 prosenttia. 2 Persikoiden interventiokynnykset vahvistetaan seuraaviksi prosenteiksi tuoreena kulutettavaksi tarkoitetun tuotannon keskiarvosta niiden viiden viimeisen markkinointivuoden ajalta, joilta tiedot ovat saatavilla: - markkinointivuodeksi 1988/1989: 20 prosenttia; - markkinointivuodeksi 1989/90: 17 prosenttia; - markkinointivuodeksi 1990/91: 15 prosenttia; - markkinointivuodesta 1991/1992 alkaen: 12 prosenttia. 3 Komissio antaa 1 ja 2 kohdassa tarkoitetut interventiokynnykset asetuksen (ETY) N:o 1035/72 33 artiklassa säädettyä menettelyä noudattaen. 2 artikla Jos persikoita, sitruunoita ja appelsiineja koskevat interventiomäärät ovat yhden markkinointivuoden aikana suurempia kuin 1 artiklan mukaisesti määritellyt kynnykset, näille tuotteille seuraavaksi markkinointivuodeksi vahvistettuja perus- ja ostohintoja vähennetään yhdellä prosentilla: - 18 000 tonnia persikoiden osalta; - 6 600 tonnia sitruunoiden osalta; - 20 000 tonnia appelsiinien osalta. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o L 118, 20.5.1972, s. 1 (2) EYVL N:o L 198, 26.7.1988, s. 1 (3) EYVL N:o C 139, 30.5.1988, s. 58